b'\n_START_ARTICLE_\nB\xc5\x8dgu\n_START_PARAGRAPH_\nB\xc5\x8dgu (kanji: \xe9\x98\xb2\xe5\x85\xb7) er en japansk rustning, der anvendes i forbindelse med Kendo og Naginata-do. Rustningen blev udviklet i Tokugawa perioden (1603-1868), men har efterf\xc3\xb8lgende gennemg\xc3\xa5et flere \xc3\xa6ndringer til den form for b\xc5\x8dgu, der anvendes i dag - illustreret p\xc3\xa5 billederne._NEWLINE_I Kendo og Naginata-do best\xc3\xa5r b\xc5\x8dgu af men, en hjelm der beskytter hovedet, hals og kraveben; d\xc5\x8d, en brystplade af bambus eller fiber/plast, der beskytter bryst og abdomen; tare, d\xc3\xa6kker hofteben og skridt samt kote, der beskytter h\xc3\xa5nd/h\xc3\xa5ndled og underarm. Desuden anvendes der i Naginata-do, sune-ate, der er skinnebensbeskytter._NEWLINE_Begyndere anvender ikke b\xc5\x8dgu med det samme, den f\xc3\xb8rst tid g\xc3\xa5r med indl\xc3\xa6ring af korrekt fodarbejde, kropsbev\xc3\xa6gelse samt h\xc3\xa5ndtering af shinai (bambussv\xc3\xa6rdet).'